[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000011", "text": "Mae\u2019r unigolion yn yr enghreifftiau hyn yn rhoi eu hamser o\u2019u gwirfodd ac mae\u2019n bwysig cydnabod y cyfraniad y mae gwirfoddolwyr yn ei wneud. Dyma pam rydyn ni\u2019n awyddus i annog cymunedau yn ogystal a\u0302 mudiadau gwirfoddol, cyhoeddus a phreifat i ddod ynghyd i ddathlu gwirfoddolwyr ar hyd a lled Cymru yn ystod Wythnos Gwirfoddolwyr 2023."}, {"text_idx": "#000017", "text": "Mewn partneriaeth a\u0302\u2019r ymgyrch #byddaf, bydd 6 Mehefin yn canolbwyntio ar #Pw\u0302erIeuenctid mewn gwirfoddoli."}, {"text_idx": "#000018", "text": "Mae\u2019r Wythnos Gwirfoddolwyr hefyd yn cael ei chynnal yn ystod yr ymgyrch #MisCymuned, sy\u2019n helpu i gysylltu gwirfoddoli a\u0302\u2019r gweithgareddau ehangach sy\u2019n digwydd yn ein cymunedau ledled y wlad."}, {"text_idx": "#000019", "text": "Mae\u2019r Mis Cymuned yn adeg i ddod ynghyd i ddathlu popeth sy\u2019n gwneud ein cymunedau\u2019n wych. Mae\u2019r mis yn dechrau gyda\u2019r Wythnos Gwirfoddolwyr, ac yn cael ei ddilyn gan liaws o ymgyrchoedd eraill sy\u2019n canolbwyntio ar y gymuned, fel yr Wythnos Elusennau Bach (19 \u2013 23 Mehefin), yr Wythnos Ffoaduriaid (19 \u2013 25 Mehefin) ac Wythnos Genedlaethol y Picnic (17 \u2013 25 Mehefin) (gwefannau Saesneg yn unig)."}, {"text_idx": "#000020", "text": "Mae\u2019r Eden Project, mewn cydweithrediad a\u0302 phartneriaid yn y DU, yn annog unigolion, cymunedau a mudiadau ledled y DU i gysylltu a\u0302\u2019i gilydd, i gydnabod, dathlu a chymryd rhan yn y #MisCymuned. Un o\u2019r opsiynau yw trefnu Cinio Mawr, y gellir ei gynnal unrhyw bryd yn ystod y Mis Cymuned."}, {"text_idx": "#000021", "text": "Ewch i wefan Wythnos Gwirfoddolwyr (Saesneg yn unig) i ddod o hyd i adnoddau a syniadau ar gyfer cymryd rhan yn Wythnos Gwirfoddolwyr 2023."}, {"text_idx": "#000024", "text": "Byddwch chi\u2019n cael eich annog i ddathlu gwirfoddolwyr ac ysbrydoli eraill i gymryd rhan yn y ffyrdd sy\u2019n gwneud y mwyaf o synnwyr i chi."}, {"text_idx": "#000025", "text": "Os ydych chi\u2019n arweinydd cymunedol, gallech chi drefnu digwyddiad lleol i ddathlu gwirfoddolwyr lleol."}, {"text_idx": "#000026", "text": "Gallai ysgolion, colegau, prifysgolion a gweithleoedd daflu goleuni ar fyfyrwyr neu staff sy\u2019n gwirfoddoli ac ysbrydoli pobl eraill i gymryd rhan"}, {"text_idx": "#000027", "text": "Gall mudiadau sy\u2019n cynnwys gwirfoddolwyr gynnal digwyddiad dathlu ar gyfer eu gwirfoddolwyr presennol (gallai hyd yn oed fod yn ddigwyddiad blasu i ddangos i bobl eraill pa rolau gwirfoddoli sydd ar gael)"}, {"text_idx": "#000028", "text": "Gallai busnesau amlygu gwerth gwirfoddoli i\u2019w cyflogeion a\u2019u cwsmeriaid, gan rannu stori\u0308au am yr hyn sydd wedi\u2019i wneud gan wirfoddolwyr i wneud gwahaniaeth yn eu cymunedau eu hunain"}, {"text_idx": "#000029", "text": "Beth bynnag y byddwch chi\u2019n penderfynu ei wneud, byddem ni\u2019n dwli clywed gennych chi a rhoi cymaint a\u0302 phosibl o gydnabyddiaeth i wirfoddolwyr ar draws platfformau cyfryngau cymdeithasol, felly cymerwch ran a defnyddio\u2019r hashnod #WythnosGwirfoddolwyr a #VolunteersWeek."}, {"text_idx": "#000030", "text": "I gysylltu, trafod syniadau, cysylltu a\u0302 mudiadau eraill neu rannu eich cynlluniau, cysylltwch a\u0302 ni ar volunteering@wcva.cymru."}, {"text_idx": "#000031", "text": "A yw amser gwirfoddoli yn amser wedi\u2019i dreulio\u2019n dda?"}]